विशालकाय लाल धब्बा
विशालकाय लाल धब्बा (Great Red Spot (GRS)), बृहस्पति ग्रह पर निरंतर चलने वाला एक प्रतिचक्रवातीय तूफान है। यह कम से कम 400 वर्षों तक बना रहता है। मनुष्य ने दूरबीन के माध्यम से इसे देखा है।यह भूमध्य रेखा के 22 दक्षिण में स्थित है। यह इतना बड़ा है कि इसे भूआधारित दूरबीन से देखना संभव है। इसका सर्वप्रथम प्रेक्षण 1813 में सैमुअल हेनरिक श्वाबे ने किया था। कई लोग विश्वास करते हैं, 1600 के दशक में गियोवन्नी कैसिनी ने पहली बार इसे देखा था, पर वैज्ञानिकों को उस समय यह अस्तित्व में था इस पर शंका है।
शनि का चुंबकीय क्षेत्र
शनि का चुंबकीय क्षेत्र (magnetosphere of Saturn), ग्रह के भीतर उत्पन्न चुम्बकीय क्षेत्र द्वारा सौर वायु के प्रवाह में बनी एक गुहा है। 1979 में पायनियर 11 अंतरिक्ष यान द्वारा खोजा गया शनि ग्रह का चुम्बकीय क्षेत्र बृहस्पति के बाद सौरमंडल के किसी भी ग्रह से दूसरा सबसे बड़ा है। मेग्नेटोपाउस, शनि के चुम्बकीय क्षेत्र और सौर वायु के बीच की सीमा, ग्रह के केंद्र से लगभग 20 शनि त्रिज्या की दूरी पर स्थित है, जबकि इसकी चुम्बकीय पूंछ अपने पीछे सैकड़ों त्रिज्या फैलती है।